b'\n_START_ARTICLE_\nVrata Halke\n_START_PARAGRAPH_\nVrata Halke (bronasta vrata) v Konstantinoplu (Gr\xc5\xa1ko: \xce\xa7\xce\xb1\xce\xbb\xce\xba\xe1\xbf\x86 \xce\xa0\xcf\x8d\xce\xbb\xce\xb7) je bil glavni procesijski vhod v Veliko pala\xc4\x8do v Konstantinoplu. Ime "bronasta vrata" je zgradba prav verjetno dobila zaradi bronastega portala ali pozla\xc4\x8denih bronastih stre\xc5\xa1nikov na ostre\xc5\xa1ju._NEWLINE__NEWLINE_Notranjost slavolokaste strukture je bila bogato okra\xc5\xa1ena s svetle\xc4\x8dimi mozaiki, zunanjost pa opremljena s \xc5\xa1tevilnimi kipi. Najpomembnej\xc5\xa1a je bila upodobitev Jezusa Kristusa. Arhitektura je bila klju\xc4\x8dnega pomena pri izvajanju triumfalnih in verskih procesij, saj je stala na jugovzhodnem robu glavnega mestnega trga Avgusteja od koder je procesijska pot iz pala\xc4\x8de vodila najprej do Miliona (monumentalnega kupolastega stolpa sestavljenega iz \xc5\xa1tirih slavolokov), in nato skozi vse mesto po glavni ulici._NEWLINE_V bli\xc5\xbeini vrat je bila v 10. stoletju zgrajena pravoslavna kapela "Kristusa v bronu", ki se je ohranila do 19. stoletja; vrata pa so demontirali v 13. stoletju kot rezultat 4. kri\xc5\xbearskega pohoda.'